CELEX: 22019D1044
Language: et
Date: 2017-09-22 00:00:00
Title: EMP ühiskomitee otsus nr 156/2017, 22. september 2017, millega muudetakse EMP lepingu I lisa „Veterinaar- ja fütosanitaarküsimused“ [2019/1044]

27.6.2019   
               
               
                  ET
               
               
                  Euroopa Liidu Teataja
               
               
                  L 174/10
               
            
         EMP ÜHISKOMITEE OTSUS
         nr 156/2017,
         22. september 2017,
         millega muudetakse EMP lepingu I lisa „Veterinaar- ja fütosanitaarküsimused“ [2019/1044]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 3. mai 2017. aasta määrus (EL) 2017/771, millega muudetakse määrust (EÜ) nr 152/2009 dioksiinide ja polüklooritud bifenüülide sisalduse määramismeetodite osas (1).
                  
               
                     (2)
                  
                  
                     Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (3)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa II peatüki punkti 31o (komisjoni määrus (EÜ) nr 152/2009) lisatakse järgmine taane:
            
                        „—
                     
                     
                        
                           32017 R 0771: komisjoni 3. mai 2017. aasta määrus (EL) 2017/771 (ELT L 115, 4.5.2017, lk 22).“
                     
                  
         
            Artikkel 2
            Määruse (EL) 2017/771 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 23. septembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 22. september 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 115, 4.5.2017, lk 22.
         
            (*1)  Põhiseadusest tulenevaid nõudeid ei ole nimetatud.